Sandra Dianne

Alessandra Dianne Ampuria (16 September 1994 – 11 September 2020) merupakan seorang penyanyi wanita Malaysia. Memulakan kerjaya sebagai peserta Mentor Legend, beliau terkenal dengan lagu masyhurnya "Hey! Kau". Pada tahun 2020, Sandra merupakan salah seorang daripada 12 peserta rancangan pertandingan nyanyian Big Stage musim ketiga.

Kenangan
Pada 2 Oktober 2017, pemilik YouTube yang Sgmanila17 Sg dari Sandakan, Sabah, telah merakam video lagu arwah Sandra yang disiarkan di radio Era Sabah pada ketika itu.02/10/2017 1:52 p.m. (Jalan Lintas Sibuga, 90000 Sandakan, Sabah,)

Kerjaya
Sandra Dianne memulakan kerjaya awal sebagai pelukis pelan di syarikat kejuruteraan dalam tempoh singkat, namun mengambil keputusan untuk berhenti kerana ingin memberi tumpuan terhadap kerjaya muziknya.

Pada usia 20 tahun, beliau mengambil bahagian dalam rancangan TV realiti Mentor Legend di TV3 yang turut disertai oleh Sarah Fazny dan Aina Abdul, di mana beliau merupakan anak didik Dayang Nurfaizah. Bagaimanapun, beliau tersingkir di konsert minggu pertama. Pada tahun 2015, Sandra muncul dengan single sulungnya, "Hey! Kau" yang dikeluarkan pada Jun 2015, ia juga menjadi runut bunyi drama Cik Cinderella dan Encik Tengku dan Tersuka Tanpa Sengaja.

Beliau merupakan antara penyanyi yang menjayakan persembahan di Konsert Jelajah Ledakan 25 Tahun Harian Metro yang diadakan di Miri, Sarawak pada 16 April 2016, antara artis yang terlibat dalam konsert itu ialah Akim & The Majistret, Sakura Band dan Ronnie Hussein.Ramlah Zainal (14 April 2016). Promosi single terbaru Harian Metro. Dicapai pada 3 Oktober 2016. Mengakui pertama kali mengadakan persembahan di Miri, Sandra berkata dalam temuramah bersama Harian Metro:

Sandra melancarkan single ketiganya, "Aku dan Kekasih" pada Julai 2017 yang berentak balada.

Pada tahun 2018, beliau bersama Mell Ahmad dan Lii menubuhkan kumpulan Dona sebagai sebuah projek khas. Mereka muncul dengan single pertama, "Rasa". Beliau seterusnya berkolaborasi bersama Zizi Kirana dan Benzooloo menerusi lagu "Terkemuka". Pada tahun 2019, Sandra membuat penampilan khas dalam telefilem bertajuk Dari Jauh di TV3, dibintangi oleh Ariff Bahran dan Shiha Zikir.

Pada 25 Februari 2020, Sandra bersama Aisha Retno dan Khodi menjayakan persembahan di Showcase 3 Souls yang berlangsung di Loud Speaker Family Karaoke, Puchong.

Beliau merupakan salah seorang daripada 12 peserta Big Stage musim ketiga yang bersiaran di Astro Ria. Ia turut disertai oleh Nana Sheme, Hanie Soraya, Qody Rany dan Azzam Sham. Meskipun begitu, akibat insiden yang menimpanya, beliau dikecualikan.

Single terakhirnya, "Jelaskan" dikeluarkan secara anumerta pada 2 Oktober 2020, iaitu 4 minggu selepas kematiannya. Pada Disember 2020, satu lagi single terakhirnya, "Sandra" telah dikeluarkan.

Mentor Legend

+ PersembahanMingguTemaLaguPenyanyi asalKeputusan Minggu 1 Pengenalan "Cinta dan Benci" GeishaTERSINGKIR

Big Stage (musim 3)

+ PersembahanMingguTemaLaguPenyanyi asalKeputusan Minggu 1 Starter Pack "Hey Kau!" Dirinya sendiriSELAMAT Minggu 2 Hype Beat "Kau Atau Aku (Main Tarik Tali)" ElyanaSELAMAT Minggu 3 Duominasi  "Aku Kau Dan Muzik" (duet bersama Sufi Rashid) Akim & StacySELAMAT Minggu 4  Baby Bash "Nuri" EllaDIKECUALIKAN

Kehidupan peribadi
Sandra Dianne dilahirkan dan dibesarkan di Tuaran, Sabah dan merupakan seorang Muslim sejak lahir. Beliau ialah anak kepada pasangan Ampuria Jasthy dan Nur Syakinah Abdullah dan mempunyai empat adik-beradik, seorang abang dan dua adik tiri. Beliau juga ialah sepupu kepada pelakon Farah Nabilah.

Kematian

Pada 5 September 2020, Sandra terlibat dalam kemalangan jalan raya di Kilometer 9.2, Lebuhraya Utara Selatan Hubungan Tengah (ELITE) berdekatan Subang Jaya, Selangor pada jam 2:30 petang. Beliau mengalami kecederaan di kepala selepas kereta Haval H1 yang dinaiki bersama-sama sepupunya, Jessica, 22 tahun dikatakan mengalami masalah brek sebelum hilang kawalan lalu terbalik dan melanggar tiga kenderaan lain. Sandra dibawa ke unit rawatan rapi Hospital Putrajaya dalam keadaan beliau tidak sedarkan diri dan kritikal. Beliau dilaporkan dalam perjalanan ke Pusat Konvensyen Antarabangsa Putrajaya untuk menjalani sesi latihan penuh konsert minggu keempat Big Stage.

Pada 11 September 2020 jam 1:20 pagi, Sandra meninggal dunia di Hospital Putrajaya selepas lima hari terlantar dalam keadaan koma selepas terlibat dalam kemalangan tersebut. Beliau menghembuskan nafasnya yang terakhir tepat lima hari sebelum ulang tahun kelahirannya yang ke-26 pada 16 September. Jenazah beliau dibawa pulang ke Sabah dan disemadikan di Kampung Kauluan, Tuaran. Sandra ialah peserta Mentor ketiga yang meninggal dunia selepas Yanie Julkarim pada 2010, Alif Johan pada 2019 dan diikuti oleh Camellus De'lelli Anam pada 2023.

Diskografi
+Single Tahun Tajuk Catatan 2015   2016   2017   2018  Duet bersama Zizi Kirana dan Benzooloo  Penyanyi undangan untuk lagu nyanyian Ryan Deedat2020  Dikeluarkan secara anumerta 

Filemografi

Telefilem
 Tahun Tajuk Watak Saluran TV Catatan 2019 Dari Jauh Nasha Hashim TV3 Telefilem pertama dan terakhir, penampilan khas

Peserta
 Tahun Tajuk  2014 Mentor Legend  2020 Big Stage (musim 3)

Anugerah dan pencalonan
 Tahun Anugerah Kategori Penerima/Karya tercalon Keputusan 2019 ERA Digital Muzik Awards 2018 Lagu Kolaborasi Terbaik (bersama Ryan Deedat) "Salimah" 

Rujukan

Pautan luar

 Profil rasmi di Astro Gempak


Kategori:Kelahiran 1994
Kategori:Kematian 2020
Kategori:Orang Malaysia berketurunan Kadazandusun
Kategori:Muslim Malaysia
Kategori:Orang dari Sabah
Kategori:Penyanyi wanita Malaysia
Kategori:Penyanyi berbahasa Melayu
Kategori:Peserta Mentor
Kategori:Peserta Big Stage
Kategori:Kematian akibat kemalangan jalan raya di Malaysia
Kategori:Penyanyi-pencipta lagu wanita Malaysia